techiaith/cofnodycynulliad_en-cy huggingface dataset:
English: Thank you very much, Minister. People with disabilities are likely to face greater costs when seeking elected office due to their disabilities. Last month, the UK Government launched an interim fund to help with disability-related expenses to encourage and support people to stand in elections. The EnAble fund for elected office will run until 2020 and will cater for candidates for the local and police commissioner elections in England. What consideration has the Minister given to introducing a similar scheme in Wales to empower more people with disabilities to stand for election to represent their communities in Wales, please?
Welsh: Diolch yn fawr iawn, Weinidog. Mae pobl ag anableddau yn debygol o wynebu mwy o gostau wrth iddynt geisio am swyddi etholedig oherwydd eu hanableddau. Y mis diwethaf, lansiodd Llywodraeth y DU gronfa dros dro i helpu gyda'r costau sy'n gysylltiedig ag anabledd er mwyn annog a chynorthwyo pobl i sefyll mewn etholiadau. Bydd y gronfa EnAble ar gyfer swyddi etholedig yn rhedeg tan 2020 a bydd yn darparu ar gyfer ymgeiswyr mewn etholiadau lleol ac etholiadau comisiynwyr yr heddlu yn Lloegr. Pa ystyriaeth a roddodd y Gweinidog i gyflwyno cynllun tebyg yng Nghymru er mwyn galluogi rhagor o bobl ag anableddau i sefyll etholiadau ar gyfer cynrychioli eu cymunedau yng Nghymru, os gwelwch yn dda?
English: We are about to introduce into the Assembly the local government and elections Bill, and the Llywydd is very interested, I know, in the one for the Assembly. We'd be very happy to have discussions about any scheme that enables any broader diversity of Members to come forward, from wherever that comes, and as part of the discussions as we take the Bill through its committee stages, I'd be more than happy to engage with the Member about any other provisions that he thinks might do just that.
Welsh: Rydym ar fin cyflwyno'r Bil llywodraeth leol ac etholiadau i'r Cynulliad, ac mae gan y Llywydd ddiddordeb mawr, rwy'n gwybod, yn yr un ar gyfer y Cynulliad. Byddem yn hapus iawn i gael trafodaethau ynglŷn ag unrhyw gynllun sy'n galluogi amrywiaeth ehangach o Aelodau i gamu ymlaen, o ble bynnag y daw cynllun o'r fath, ac fel rhan o'r trafodaethau wrth i ni dywys y Bil drwy ei gyfnodau pwyllgor, buaswn yn fwy na bodlon ymgysylltu â'r Aelod ynghylch unrhyw ddarpariaethau eraill a allai wneud hynny yn ei farn ef.
English: In a world where demand for social housing very much outstrips supply, it's essential that lettings policies reflect a fair and strategic approach to meeting housing needs. Local housing partnerships have a responsibility to make best use of available social housing and provide applicants with the widest choice of accommodation.
Welsh: Mewn byd lle mae'r galw am dai cymdeithasol yn llawer uwch na'r cyflenwad, mae'n hanfodol fod polisïau gosod tai yn adlewyrchu dull teg a strategol o ddiwallu anghenion tai. Mae gan bartneriaethau tai lleol gyfrifoldeb i wneud y defnydd gorau o'r tai cymdeithasol sydd ar gael a darparu'r dewis ehangaf o lety i'r rhai sy'n ei geisio.
English: The process of registering for social housing can be complex, and once an individual is on the list, then, very often, the system that is used to decide who is allocated which house can lead to outcomes that are unfair. Gwynedd Council has just started a consultation and is considering a change from a points system to a banding system, which will give consideration to need, but also to local connections and links for prospective tenants. Do you believe that we need to create social housing systems that are more fit for purpose across Wales?
Welsh: Mae'r broses o gofrestru ar gyfer tŷ cymdeithasol yn gallu bod yn gymhleth, ac unwaith mae'r unigolion ar y rhestr, yn aml mae'r system sy'n cael ei defnyddio i benderfynu pwy sydd yn cael pa dŷ yn gallu arwain at ganlyniadau sydd yn annheg. Mae Cyngor Gwynedd newydd gychwyn ymgynghoriad ac yn ystyried newid o system bwyntiau i system fandio, a fydd yn rhoi ystyriaeth i angen, ond hefyd ystyriaeth i gysylltiadau lleol y darpar denantiaid. Ydych chi'n credu bod angen creu systemau dynodi tai cymdeithasol sydd yn fwy addas i bwrpas, a hynny ar draws Cymru?
English: Yes, I'm very interested in the Gwynedd banding system. I believe they're out for a three-month consultation and trial and that the decision's in April. We'll be looking very closely to see how that works. Clearly, we want people in priority need to be housed, but Gwynedd's system is about enabling local people to be housed locally. So, I'm very interested in seeing where we can get the right balance between encouraging local people to stay local and being sure that people in priority need get their needs met. Very often, people have a very real need to be in the community that they feel part of. So, it's about the balance. I'd be very interested in how Gwynedd works that out and to see what we can do around looking at that across Wales.
Welsh: Mae gennyf ddiddordeb mawr yn system bandio Gwynedd. Rwy'n credu eu bod wrthi'n ymgynghori ac yn treialu a bod penderfyniad i'w wneud ym mis Ebrill. Byddwn yn edrych yn ofalus iawn i weld sut y mae'n gweithio. Yn amlwg, rydym eisiau gweld pobl sydd ag angen blaenoriaethol yn cael llety, ond mae a wnelo system Gwynedd â galluogi pobl leol i gael llety'n lleol. Felly, mae gennyf ddiddordeb mawr mewn gweld ble y gallwn gael y cydbwysedd cywir rhwng annog pobl leol i aros yn lleol a sicrhau bod anghenion blaenoriaethol pobl yn cael eu diwallu. Yn aml iawn, mae gan bobl angen go iawn i fod yn y gymuned y maent yn teimlo'n rhan ohoni. Felly, mae'n ymwneud â'r cydbwysedd. Rwy'n awyddus iawn i weld sut y mae Gwynedd yn datrys hynny a gweld beth y gallwn ei wneud o ran edrych ar hynny ar draws Cymru.
English: None yet. I haven't had any specific meetings with Neath Port Talbot council. I'm embarking on the usual, as I understand it, ministerial tour of Wales when you get put into this portfolio. So, over the course of the next few months, I will be having individual meetings with every local authority in Wales, and I'm attending the meeting of the WLGA on Friday, where I'll be able to speak with a group of local authority leaders. I've of course met the leadership of Neath Port Talbot council on a number of occasions, but not yet in this portfolio.
Welsh: Nid wyf wedi cael unrhyw drafodaeth eto. Nid wyf wedi cael unrhyw gyfarfodydd penodol gyda chyngor Castell-nedd Port Talbot. Rwy'n dechrau ar y daith weinidogol o Gymru sy'n arferol, yn ôl yr hyn a ddeallaf, pan fyddwch yn cael eich rhoi yn y portffolio hwn. Felly, dros yr ychydig fisoedd nesaf, byddaf yn cael cyfarfodydd unigol â phob awdurdod lleol yng Nghymru, ac rwy'n mynychu cyfarfod o CLlLC ddydd Gwener, lle byddaf yn gallu siarad â grŵp o arweinwyr awdurdodau lleol. Wrth gwrs, rwyf wedi cyfarfod ag arweinwyr cyngor Castell-nedd Port Talbot ar nifer o achlysuron, ond nid yn y portffolio hwn hyd yma.
English: I look forward to when you do meet them and raise the issues, and look to support them as much as possible, because NPT council clearly is, like every other council in Wales, facing challenging times because of the austerity ideology that is being driven through by Westminster. But in doing so, they're obviously looking very carefully at how they manage their bank balance and their funding, particularly the budgets. Minister, also, on top of the revenue support grant, we see grants being allocated to local authorities. Now, when I met with the local authority before Christmas, in the area at the time of the budget, we were being told that, in fact, some of those grants were way out of time being paid; they were some six months, nine months delayed in payment. That was causing difficulties for local authorities in actually delivering services. Will you ensure that any grants that are allocated - and I know some are being put into the RSG, and that's been welcomed - are paid on time so that the authorities can actually deliver and ensure they're not being caught for finances?
Welsh: Edrychaf ymlaen at yr adeg y byddwch yn eu cyfarfod ac yn codi'r materion, ac yn ceisio eu cynorthwyo cymaint â phosibl, oherwydd mae'n amlwg fod cyngor Castell Nedd Port Talbot fel pob cyngor arall yng Nghymru, yn wynebu cyfnod heriol oherwydd ideoleg cyni a gaiff ei llywio gan San Steffan. Ond wrth wneud hynny, maent yn amlwg yn edrych yn ofalus iawn ar sut y maent yn rheoli eu mantolen yn y banc a'u cyllid, yn enwedig y cyllidebau. Weinidog, hefyd, ar ben y grant cynnal refeniw, gwelwn grantiau'n cael eu dyrannu i awdurdodau lleol. Nawr, pan gyfarfûm â'r awdurdod lleol cyn y Nadolig, yn yr ardal ar adeg y gyllideb, dywedwyd wrthym, mewn gwirionedd, fod rhai o'r grantiau hynny ymhell o gael eu talu ar amser; roedd oddeutu chwe mis, naw mis o oedi cyn eu talu. Roedd hynny'n achosi anawsterau i awdurdodau lleol o ran darparu gwasanaethau. A wnewch chi sicrhau bod unrhyw grantiau a ddyrennir - a gwn fod rhai'n cael eu rhoi i mewn i'r grant cynnal refeniw, ac mae hynny wedi'i groesawu - yn cael eu talu ar amser fel y gall yr awdurdodau ddarparu a sicrhau nad ydynt yn cael eu dal am gyllid?
English: Well, of course we always aim to pay grants in accordance with grant conditions. If the Member wants to bring any specific instances forward, I'm happy to look at that. I will be looking to work across the Government with ministerial colleagues who have big-spending local government portfolios - they're all really obvious: the health and social services and education colleagues and so on are big spending portfolios in terms of local government - to make sure that we present as clear and open a picture to local government as is possible, given the difficulties that they are having in terms of the austerity agenda. It's obvious that they need to be able to plan their expenditure as ably as is possible for us to be able to make them do.
Welsh: Wel, wrth gwrs ein nod bob amser yw talu grantiau'n unol ag amodau'r grant. Os dymuna'r Aelod ddwyn unrhyw enghreifftiau penodol i sylw, rwy'n hapus i edrych ar hynny. Byddaf yn ceisio gweithio ar draws y Llywodraeth gyda chyd-Weinidogion sydd â phortffolios llywodraeth leol â gwariant mawr - maent yn amlwg iawn: mae gan y cyd-Weinidogion iechyd a gwasanaethau cymdeithasol ac addysg ac ati bortffolios ag iddynt wariant mawr yng nghyswllt llywodraeth leol - i wneud yn siŵr ein bod yn cyflwyno darlun mor glir ac agored ag y bo modd i lywodraeth leol, o ystyried yr anawsterau y maent yn eu cael gydag agenda cyni. Mae'n amlwg fod angen iddynt allu cynllunio eu gwariant mor fedrus ag y gallwn wneud iddynt ei wneud.
English: The next item is topical questions, but no topical questions were accepted this week.
Welsh: Yr eitem nesaf yw'r cwestiynau amserol, ond ni ddewiswyd unrhyw gwestiynau amserol yr wythnos yma.
English: That brings us to the 90-second statements, and the first today is from David Rowlands.
Welsh: Felly, y datganiadau 90 eiliad, a'r datganiad cyntaf heddiw gan David Rowlands.
English: On 10 January 1879, three columns of British soldiers crossed the Buffalo river into Zululand, South Africa, leaving some 1,800 soldiers of the 24th Regiment of Foot in camp at Isandlwana. On 22 January, the forces of Zulu King Cetshwayo, numbering some 20,000, encircled the British camp. The following battle resulted in one of the worst defeats ever recorded by the British army. Over 1,300 of the camp defenders were slaughtered. On the evening of 22 January, some 3,000 Zulu warriors, fresh from the massacre at Isandlwana, descended on Rorke's Drift, defended by a force of just 140 men, which included soldiers of the 24th Regiment of Foot, the South Wales Borderers. The ensuing battle lasted through the night and into the day of 23 January. The events of that night and following day were to be one of the British army's finest moments. Against overwhelming odds, the garrison at Rorke's Drift repulsed attack after attack from some of the most ferocious and courageous native fighters in the whole of Africa. Hostilities only came to an end when, in a demonstration of great humanity, and in acknowledgement of the bravery of fellow warriors, the Zulu prince Dabulamanzi called off his troops, saluted the garrison and withdrew. Subsequently, 11 Victoria Crosses were awarded for the gallant defence at Rorke's Drift, the highest number of Victoria Crosses ever awarded for a single action. On this day, the one hundred and fortieth anniversary of that battle, it is fitting that we remember those on both sides who showed such exceptional courage.
Welsh: Ar 10 Ionawr 1879, croesodd tair colofn o filwyr Prydeinig yr afon Buffalo i mewn i Wlad y Zwlw, De Affrica, gan adael tua 1,800 o filwyr o 24ain Gatrawd y Milwyr Traed yn y gwersyll yn Isandlwana. Ar 22 Ionawr, amgylchynodd tua 20,000 o luoedd Brenin Gwlad y Zwlw, Cetshwayo, y gwersyll Prydeinig. Arweiniodd y frwydr a ddilynodd at un o'r gorchfygiadau gwaethaf a gofnodwyd erioed gan y fyddin Brydeinig. Lladdwyd dros 1,300 o amddiffynwyr y gwersyll. Gyda'r nos ar 22 Ionawr, disgynnodd tua 3,000 o ryfelwyr Zwlw, yn ffres o'r gyflafan yn Isandlwana, ar Rorke's Drift, a gâi ei amddiffyn gan lu o 140 o ddynion yn unig, yn cynnwys milwyr o'r 24ain Gatrawd o Filwyr Traed, Cyffinwyr De Cymru. Parhaodd y frwydr a ddilynodd drwy'r nos ac i mewn i'r 23 Ionawr. Roedd digwyddiadau'r noson honno a'r diwrnod wedyn yn mynd i fod yn un o funudau gwychaf y Fyddin Brydeinig. Yn erbyn pob disgwyl, gwrthsafodd y garsiwn yn Rorke's Drift ymosodiad ar ôl ymosodiad gan rai o ymladdwyr brodorol mwyaf ffyrnig a dewr Affrica gyfan. Daeth yr ymladd i ben pan alwodd y Tywysog Zwlw, Dabulamanzi, mewn arddangosiad o drugaredd mawr ac i gydnabod dewrder ei gydryfelwyr, ar ei filwyr i roi'r gorau i ymladd, saliwtiodd y garsiwn a thynnodd yn ôl. Yn dilyn hynny, dyfarnwyd 11 croes Victoria am amddiffyn Rorke's Drift mor ddewr, y nifer uchaf o groesau Victoria a roddwyd erioed mewn un frwydr. Ar y diwrnod hwn, gant a deugain o flynyddoedd ers y frwydr honno, mae'n briodol ein bod yn cofio'r rhai ar y ddwy ochr a ddangosodd ddewrder mor eithriadol.
English: The next item is the motion under Standing Order 26.91 seeking the Assembly's agreement to introduce a Member Bill on older people's rights. I call on Darren Millar to move the motion.
Welsh: Yr eitem nesaf yw cynnig o dan Reol Sefydlog 26.91 yn ceisio cytundeb y Cynulliad i gyflwyno Bil Aelod ar hawliau pobl hŷn. Dwi'n galw ar Darren Millar i wneud y cynnig.
English: Thanks so much for giving way, and my apologies for coming in late. I was watching on the monitor - . Llywydd, my apologies; my timing went to pot there. But I've listened with interest, including on the monitor as I was watching, and I welcome the very temperate way that he's laid out his case there. One significant change that has actually taken place subsequent to the timeline he talked about was last June, when Sarah Rochira, the previous older people's commissioner, actually left the post, and she stood in the Senedd just above us and she welcomed the work that had gone on with my officials at the time, which had led to a very tangible, concrete set of actions - tangible actions - that are now being worked on, which went far beyond what had gone before in words and so on, and that is still being taken through. So, I simply ask him to acknowledge that, actually, not only did Sarah recognise that, but my subsequent meeting with the new older people's commissioner also recognised that the approach being taken within Welsh Government is very proactive now.
Welsh: Diolch yn fawr iawn am ildio, ac rwy'n ymddiheuro am ddod i mewn yn hwyr. Roeddwn yn gwylio ar y monitor - . Lywydd, fy ymddiheuriadau; aeth fy amseru rhwng y cŵn a'r brain. Ond rwyf wedi gwrando'n llawn diddordeb, gan gynnwys ar y monitor wrth i mi wylio, ac rwy'n croesawu'r ffordd gymedrol y mae wedi cyflwyno ei ddadl. Un newid arwyddocaol sydd wedi digwydd ers yr amserlen y soniodd amdano oedd yr hyn a ddigwyddodd fis Mehefin diwethaf, pan adawodd Sarah Rochira, y comisiynydd pobl hŷn blaenorol, ei swydd, a safodd yn y Senedd ychydig uwch ein pennau a chroesawu'r gwaith a oedd wedi digwydd gyda fy swyddogion ar y pryd, a oedd wedi arwain at gyfres gadarn a phendant iawn o gamau gweithredu - camau sylweddol - sydd ar y gweill yn awr, ac a aeth ymhell y tu hwnt i'r hyn a oedd wedi digwydd cyn hynny mewn geiriau ac ati, ac mae hynny'n dal i gael ei ddatblygu. Felly, gofynnaf iddo gydnabod, mewn gwirionedd, nid yn unig fod Sarah wedi cydnabod hynny, ond roedd fy nghyfarfod dilynol gyda'r comisiynydd pobl hŷn newydd hefyd yn cydnabod bod y dull o weithredu o fewn Llywodraeth Cymru yn rhagweithiol iawn yn awr.
English: Sorry, Deputy Minister, perhaps you didn't see me. Thank you very much for taking the intervention. Before you conclude your speech, I wonder if you could explain what remedies are available to people who expect their rights to be observed, but actually are failed.
Welsh: Mae'n ddrwg gennyf, Ddirprwy Weinidog, efallai na wnaethoch fy ngweld. Diolch yn fawr iawn i chi am dderbyn yr ymyriad. Cyn i chi orffen eich araith, tybed a allwch esbonio pa rwymedïau sydd ar gael i bobl sy'n disgwyl i'w hawliau gael eu parchu, ond sy'n cael cam mewn gwirionedd.
English: I will be going on to that in my speech. So, I will be covering that.
Welsh: Byddaf yn dod at hynny yn fy araith. Felly, byddaf yn rhoi sylw i hynny.
English: Thank you, Suzy. Would - ? Sorry, this is the first opportunity I've had to welcome you formally to your post, and I know you'll do a superb job, an absolutely superb job. Could I just ask you, though - ? The acid test - whether it is legislation or whether it is the current Government's agenda of making these rights real - is when you walk into a group of older people and they tell you, 'I know what my rights are'. They tell you, in terms of the social services and well-being Act, 'I understand that the start of any conversation should be what matters to me', in the same way that you have when you walk into primary schools with children. Now, we haven't got there yet, and it's a moot point about whether a law is needed or not, I have to say. My personal preference is that we should continue embedding it in this way. But that's the acid test - when you walk into a group of older people and they say eloquently, articulately, 'I know my rights. I demand my rights.'
Welsh: Diolch i chi, Suzy. A fyddai - ? Mae'n ddrwg gennyf, dyma'r cyfle cyntaf i mi ei gael i'ch croesawu'n ffurfiol i'ch swydd, a gwn y byddwch yn gwneud gwaith gwych, gwaith gwirioneddol wych. A gaf fi ofyn, er hynny - ? Y prawf asid - ai deddfwriaeth neu agenda bresennol y Llywodraeth o wneud yr hawliau hyn yn real - yw pan fyddwch yn cerdded i ganol grŵp o bobl hŷn ac maent yn dweud wrthych, 'Rwy'n gwybod beth yw fy hawliau'. Maent yn dweud, o ran y Ddeddf gwasanaethau cymdeithasol a llesiant, 'Rwy'n deall mai dechrau unrhyw sgwrs ddylai fod yn bwysig i mi', yn yr un modd ag a gewch pan fyddwch yn cerdded i mewn i ysgolion cynradd gyda phlant. Nawr, nid ydym wedi cyrraedd yno eto, ac mae'n bwynt dadleuol o ran yr angen am ddeddf neu beidio, rhaid imi ddweud. Fy newis personol yw y dylem barhau i'w ymgorffori yn y modd hwn. Ond dyna'r prawf asid - pan fyddwch yn cerdded i blith grŵp o bobl hŷn ac maent yn dweud yn huawdl, yn groyw, 'Rwy'n gwybod beth yw fy hawliau. Rwy'n mynnu fy hawliau.'
English: Like Huw Irranca, I'd very much like to welcome Julie Morgan to the post of Deputy Minister because I'm sure that your huge experience will bring to bear excellence in this particular portfolio. I suppose I need to declare an interest as well: as a grandmother twice over, I have to probably be in the category of an older person, and we all face that music in due course. I think some of the statistics that Darren Millar has produced are, of course, very sobering. The fact that 75,000 people feel lonely most of the time is a wake-up call for all of us. But I really do wonder how this legislation would address that. It's something we all need to address, but I really don't see how legislation is going to do it. I was concerned that you didn't mention the Well-being of Future Generations (Wales) Act 2015 in your introduction. And that was even before Helen Mary had said she didn't see that it had anything to do with it. I am concerned -
Welsh: Fel Huw Irranca, hoffwn yn fawr iawn groesawu Julie Morgan i swydd y Dirprwy Weinidog, oherwydd rwy'n siŵr y bydd eich profiad anferth yn sicrhau rhagoriaeth yn y portffolio penodol hwn. Mae'n debyg fod angen imi ddatgan buddiant yn ogystal: fel mam-gu ddwywaith drosodd, rhaid fy mod yng nghategori person hŷn yn ôl pob tebyg, ac mae pawb ohonom yn wynebu hynny yn ein tro. Credaf fod rhai o'r ystadegau a gynhyrchwyd gan Darren Millar, wrth gwrs, yn ddigalon iawn. Mae'r ffaith bod 75,000 o bobl yn teimlo'n unig y rhan fwyaf o'r amser yn ysgytwad i bawb ohonom. Ond rwy'n meddwl tybed sut y byddai'r ddeddfwriaeth hon yn mynd i'r afael â hynny. Mae'n rhywbeth y mae'n rhaid i bawb ohonom roi sylw iddo, ond nid wyf yn gweld sut y mae deddfwriaeth yn mynd i wneud hynny. Roeddwn yn pryderu na sonioch chi am Ddeddf Llesiant Cenedlaethau'r Dyfodol (Cymru) 2015 yn eich cyflwyniad. Ac roedd hynny cyn i Helen Mary ddweud nad oedd hi'n gweld fod gan y Ddeddf unrhyw beth i'w wneud â'r mater. Rwy'n pryderu -
English: No. I think I'm in the middle of saying something at the moment. I'll take it in a second, yes. I'm concerned that we're in the process of potentially lopping off bits of this very holistic approach to the way we determine our priorities, which was a path-breaking piece of legislation and that, potentially, this could undermine that holistic approach. So, I'm happy to take the intervention.
Welsh: Na wnaf. Rwy'n credu fy mod ar ganol dweud rhywbeth ar y foment. Fe'i cymeraf mewn eiliad, gwnaf. Rwy'n pryderu ein bod yn y broses o bosibl o dorri darnau oddi ar y dull cyfannol iawn a oedd gennym o benderfynu ar ein blaenoriaethau, deddfwriaeth a oedd yn arloesol ac o bosibl, gallai hyn danseilio'r dull cyfannol hwnnw. Felly, rwy'n hapus i dderbyn yr ymyriad.
English: Just to clarify, Jenny Rathbone, for you benefit, I did not say that it had nothing to do with it. What I said was that the well-being of future generations Act did not give individuals enforceable rights and, therefore, it was not the appropriate vehicle to deal with all the issues that Darren Millar raised. That is not to say that it's not a valuable piece of legislation that can do other very useful jobs.
Welsh: I egluro, Jenny Rathbone, er eich budd, ni ddywedais nad oedd ganddi ddim i'w wneud â'r peth. Yr hyn a ddywedais oedd nad oedd Deddf llesiant cenedlaethau'r dyfodol yn rhoi hawliau gorfodadwy i unigolion ac felly, nid dyna oedd y cyfrwng priodol i ymdrin â'r holl faterion a godwyd gan Darren Millar. Nid yw hynny'n golygu nad yw'n ddarn gwerthfawr o ddeddfwriaeth a all wneud pethau eraill defnyddiol iawn.
English: Well, you're out of time, actually, so if you'd like to wind up your speech, then we'll move on.
Welsh: Wel, mae eich amser wedi dod i ben, fel mae'n digwydd, felly os hoffech chi ddirwyn eich araith i ben, ac yna fe symudwn ymlaen.
English: I'd like to wind up and say that I'm concerned about this piecemeal approach to human rights, and I'd like to see a much broader approach being taken. We're probably going to have to legislate, if we leave the European Court of Human Rights, and that seems to me a much better approach.
Welsh: Hoffwn ddirwyn i ben a dweud fy mod yn pryderu am y dull tameidiog hwn o weithredu hawliau dynol, a hoffwn weld dull llawer ehangach yn cael ei arfer. Rydym yn mynd i orfod deddfu yn ôl pob tebyg, os ydym yn gadael Llys Hawliau Dynol Ewrop, ac ymddengys i mi fod hwnnw'n ddull llawer gwell.
English: Thank you. Can I now call Darren Millar to reply to the debate?
Welsh: Diolch. A gaf fi alw yn awr ar Darren Millar i ymateb i'r ddadl?